Detlev Karsten Rohwedder

Detlev Karsten Rohwedder (født 16. oktober 1932 i Gotha, død 1. april 1991 i Düsseldorf) var en tysk politiker (SPD) og næringslivsleder.

Mellom 1969 og 1978 var han statssekretær i den føderale regjeringen. I 1979 ble han sjef for stålindustrikonsernet Hoesch i Dortmund. Der kjøpte han Hoesch-konsernet løs fra det nederlandske selskapet Hoogovens, som hadde fusjonert med Hoesch i 1973.

I juli 1990 ble han av regjeringen de Maizière utnevnt til formann for Treuhandanstalt, organisasjonen som hadde ansvaret for privatisering av DDRs tidligere folkeeiendom. 

Den 1. april 1991 ble Rohwedder myrdet i sitt hjem i Düsseldorf. Mordet ble aldri oppklart, men pressen mottok et tilståelsesbrev angivelig sendt av den venstreekstremistiske terrororganisasjonen Rote Armee Fraktion (RAF).Ellerbrock, Karl-Peter, Rohwedder, Detlev Karsten, i Neue Deutsche Biographie 22 (2005), s. 7-8 [internettutgaven  Han ble bisatt ved en stor statsakt den 10. april samme år.
 Referanser 

Kategori:SPD-politikere
Kategori:Tyske forretningsfolk
Kategori:Personer drept i attentat
Kategori:Terrorofre
Kategori:Personer fra Gotha
Kategori:Myrdede politikere